રઘુરામ રાજને જણાવ્યું કે એનપીએની સમસ્યાનું કારણ ગોટાળાઓ અને ભ્રષ્ટાચાર બંને છે. રાજને કહ્યું કે બેંકર્સ ઓવર કોન્ફિડન્સમાં હતા અને તેમણે લોન આપતા પહેલા બહુ ઓછી તપાસ કરી હતી. આ જ કારણ હતું કે ડૂબી રહેલા લેણા પર પણ ક્યારેય ધ્યાન આપવામાં આવ્યું નહીં. સાથે જ વિચાર્યા વગર પ્રોજેક્ટ્સ માટે લોન વહેંચવામાં આવી. એક પ્રમોટરને મને કહ્યું હતું કે કેવી રીતે બેંકોએ તેની સામે ચેકબૂક લહેરાવતા જણાવ્યું હતું કે જેટલી ઇચ્છા થાય તેટલી રકમ ભરી લો.